stanford-oval/wikipedia huggingface dataset:
Banksy
Teokset

Banksy aloitti vapaalla kädellä maalaavana graffititaiteilijana. Myöhemmin hän ryhtyi tekemään kaavaimella tehtyjä kuvia eli käytti erilaisia muotteja ja sapluunoita, koska siten tekemiseen ei kulunut niin paljon aikaa. Hän sanoo päättäneensä siirtyä sapluunoiden käyttöön ollessaan kerran poliisia piilossa maansiirtoauton alla ja nähtyään samantyyppisellä tekniikalla maalatun tekstin auton bensiinitankin pohjassa. Joissakin teoksissa hän käyttää trompe l'oeil -tekniikkaa.
Banksyn työt ovat huomiota herättäviä ja humoristisia. Niiden yhteydessä on toisinaan erilaisia iskulauseita. Töiden viesti on yleensä sodan, kapitalismin ja yhteiskuntajärjestelmän vastainen ja vapautta puolustava. Töiden aiheina ovat eläimet (kuten apinat ja rotat), poliisit, sotilaat, lapset ja vanhukset. Banksy tekee myös tarroja (Neighbourhood Watch eli Tarkkaile naapuriasi) sekä erilaisia veistoksia (”murhattu puhelinkoppi”). Hän on tehnyt kansikuvan Blurin Think Tank -albumiin.
Banksyn oman lausunnon mukaan hän pitää linja-autopysäkkejä kiinnostavampina ja hyödyllisempinä paikkoina taiteelle kuin museoita. Hänen mukaansa graffitilla on enemmän mahdollisuuksia merkitä jotain ja muuttaa asioita kuin millään sisätiloissa olevalla. Banksyn mukaan graffiti on aloittanut vallankumouksia, lopettanut sotia, ja toiminut niiden ihmisten äänenä, joita ei muuten kuunnella.
Banksy on tuottanut yhteiskuntaa ja yritysmaailmaa arvostelevia maalauksia tekemällä muunnelmia ja pastisseja tunnettujen taiteilijoiden teoksista. Hän on esimerkiksi lisännyt Claude Monet'n Lummelampeen kadulta löytyneitä roskia ja ostoskärryt kellumaan veteen. Hän muunsi Edward Hopperin Nighthawks-teoksen niin, että yökahvilassa istuvat hahmot näyttävät katsovan Union Jack -alushousuihin pukeutunutta englantilaista jalkapallohuligaania, joka on juuri heittänyt jonkin esineen kahvilan ikkunasta sisään. Nämä öljymaalaukset olivat esillä kaksitoista päivää kestäneessä näyttelyssä Lontoon Westbourne Grovessa vuonna 2005.
Banksy piti vuonna 2006 Los Angelesissa näyttelyn ”Juuri ja juuri laillista”, jota mainostettiin ”kolmen päivän vandalisoituna varastofantasiana”. Hänen teoksiaan on nähty muun muassa Alfonso Cuarónin ohjaamassa elokuvassa Ihmisen pojat (2006) ja elokuvassa Shoot 'Em Up (2007). Vuonna 2010 sai ensi-iltansa Banksyn ensimmäinen elokuva Exit Through the Gift Shop. Elokuva kertoo katutaiteilijoista näennäisen dokumentaarisesti ja piikittelee menestystarinoita etsivää taideyleisöä. Los Angelesissa järjestettävän Oscar-gaalan alla Banksy teki ainakin kolme uutta graffitia kaupungissa.
Teokset > Teosten myyntihintoja

Banksyn teoksia on huutokaupattu melko suurilla hinnoilla. Poplaulaja Christina Aguilera osti alkuperäisen teoksen, joka esitti kuningatar Victoriaa lesbona, ja kaksi jäljennöstä 25 000 punnan hintaan vuonna 2006. Sen jälkeen kokoelma maalauksia supermalli Kate Mossista myytiin Sotheby’sin huutokaupassa Lontoossa 50 400 punnalla. Nämä kuusi Andy Warholin Marilyn-teoksia muistuttavaa työtä tuottivat viisinkertaisesti niille alun perin arvioidun hinnan. Banksyn Mona Lisa -maalaus, jossa naisen silmistä näyttää vuotavan maalia, myytiin samassa huutokaupassa 57 600 punnalla. Banksyn eräästä työstä maksettiin internetissä järjestetyssä huutokaupassa 200 000 puntaa (yli 260 000 euroa), ja hänen teoksiaan ovat ostaneet myös näyttelijät Angelina Jolie ja Brad Pitt.
Keväällä 2014 Lontoossa huutokaupattiin Banksyn töitä, jotka oli irrotettu alkuperäisiltä paikoiltaan ja tuotu esille taidegalleriaan. Banksy itse tuomitsi ilman hänen lupaansa järjestetyn Stealing Banksy -näyttelyn ja teosten myymisen.
Syyskuussa 2019 myytiin Sotheby’s-huutokauppakamarissa 11,1 miljoonalla eurolla Banksyn öljyvärimaalaus Britannian parlamentin alahuoneen kansoittaneista simpansseista vuodelta 2009. Maaliskuussa 2021 maksettiin Christie'sin huutokaupassa Banksyn COVID-19-aiheisesta Game Changer -teoksesta 16 miljoonaa euroa, joka on hänen työstään maksettu ennätyshinta. Rahat menivät hyväntekeväisyyteen, Southamptonin yliopistollisen sairaalan henkilökunnan ja potilaiden hyväksi.
Teokset > Ilmapallotyttö-teoksen huutokauppa

Lokakuussa 2018 Sotheby's-huutokauppakamarilla kaupattiin Banksyn Ilmapallotyttö (There is always hope) -teos 1,04 miljoonalla eurolla. Kuitenkin teoksen myymisen jälkeen taulun kehyksen sisälle rakennettu silppurimekanismi käynnistyi ja teos tuhoutui yleisön edessä.
Alex Branczik, huutokauppahuoneen taidejohtaja kommentoi tapahtumaa sanoilla:
"Meidät on Banksy-tetty. Olen rehellinen, emme ole aiemmin kokeneet tällaista tilannetta, jossa maalaus silputaan spontaanisti."
Teokset > Kirjat

Banksy on julkaissut useita kirjoja, jotka sisältävät kuvia hänen eri maissa tekemistään graffiteista ja näyttelyistä. Hänen ensimmäinen kirjansa oli mustavalkoinen Banging Your Head Against a Brick Wall, jota seurasi myöhemmin monivärinen Existencilism (nimellä Robin Banksy). Vuonna 2004 hän julkaisi kolmannen teoksen, Cut It Out. Seuraavana vuonna Random House julkaisi Wall and Piece -kirjan, joka sisältää kuvia näistä kolmesta kirjasta ja myös jonkin verran uutta materiaalia.
Graffititekniikka

Banksyn käyttämiä menetelmiä ei tiedetä varmasti, mutta koska hänen työnsä jälki on varsin hienostunutta ja tarkkaa, on luultavaa, että hän tekee sapluunansa tietokoneella. Banksy on itse kertonut käyttävänsä sitä tekniikkaa mikä hänelle milloinkin sattuu parhaiten sopimaan ja että toisinaan se tarkoittaa viiksien piirtämistä mainostaulun tytölle, toisinaan taas päiväkausien hikoilua mutkikkaan piirtämisen vuoksi. Kuitenkin tehokkuus on hänen mukaansa kaiken avain.
Julkisuus > Henkilöllisyys

Banksyn todellisesta henkilöllisyydestä ei ole varmaa tietoa, vaikka asiaa on paljon arvailtu. The Guardianin Simon Hattenstone on yksi harvoista, joka on päässyt haastattelemaan häntä henkilökohtaisesti. Toimittajan mukaan nimettömyys on ollut Banksylle tärkeää siksi, että graffiti on laitonta. Hattenstone kuvaili Banksya ”Jimmy Nailin ja brittiläisen räppääjän Mike Skinnerin risteytykseksi” sekä ”28-vuotiaaksi mieheksi, joka ilmestyi paikalle farkuissa ja T-paidassa ja jolla on hopeahammas, hopeaketju ja yksi hopeinen korvakoru”.
Daily Mail -lehden toimittaja Craig Williams uskoo, että Banksyn takana on Massive Attack -yhtyeen keulahahmo Robert Del Naja. Williamsin mukaan Del Naja on joko Banksy tai hän johtaa laajempaa taiteilijaryhmää, joka tekee töitä Banksy-nimen alla. Väitteen mukaan Banksyn teoksia olisi ilmestynyt paikkakunnalle samaan aikaan, kun Massive Attack on keikalla kyseisellä paikkakunnalla.
Banksyn verkkosivuston on rekisteröinyt valokuvaaja Steve Lazarides, joka on Banksyn edustaja. Lazaridesilla on nykyisin taidegalleria Laz Inc Lontoon Sohossa. Sieltä voi ostaa Banksyn alkuperäisteoksia. Sivusto Picturesonwalls.com puolestaan omistaa oikeudet Banksyn rajoitetusti saatavilla olevien teosten myyntiin.
Banksyn nimen on väitetty olevan Robert, Rob tai Robin Banks tai Robin Gunningham. Vuonna 2003 tehdyssä haastattelussa BBC:n toimittaja kysyy Banksyltä, onko hänen nimensä Robert Banks, jolloin taiteilija vastaa: ”Se on Robbie.” Banksyn edustaja ei vahvista eikä kiellä mitään näistä väitteistä.
Julkisuus > Arvostelu

Britannian ympäristön siisteydestä huolehtivan Keep Britain Tidy -kampanjan edustaja Peter Gibson on sanonut, että Banksyn työt ovat pelkkää vandalismia.
Banksy tekee hyväntekeväisyystyötä Greenpeacelle maksua vastaan, ja hän saattaa vaatia maalauksistaan jopa 25 000 puntaa. On myös väitetty, että Banksy on tehnyt työtä Puman kaltaisille suuryhtiöille, mutta se on kiistetty. Vuonna 2004 Space Hijackers -niminen ryhmä jakoi väärennettyjä lahjakortteja Banksyn näyttelyn ulkopuolella korostaakseen sitä, että hän väittää käyttävänsä kapitalismia sekä vallitsevaa yhteiskuntajärjestelmää vastustavaa kuvakieltä, mutta tekee samalla työtä yritysmaailmalle ja taidegallerioille.
Kun Banksy maalasi Israelin raja-aitaa Palestiinan alueella kommenttina palestiinalaisten tilanteeseen, kaikki eivät siellä arvostaneet hänen teoksiaan. Eräs vanha mies huomautti, että hänen maalauksensa saivat aidan näyttämään kauniilta, ja kun Banksy kiitti häntä, mies vastasi: ”Minä en halua sen näyttävän kauniilta, me vihaamme tätä aitaa. Mene kotiin.”
Huhtikuussa 2010 Melbournen kaupungin puhtaanapitotyöntekijät poistivat graffiteja puhdistaessaan Banksyn työn, joka esitti laskuvarjolla hyppäävää rottaa. Sen arvioitiin olevan viimeinen jäljellä oleva työ Banksyn Melbournen vierailulta vuodelta 2003.
Banksyn graffiteja

Banksyn tägi kuorma-auton kyljessä.
Banksyn rotta Lontoon City Roadilla.
Valokuvaajarotta.
Banksyn graffiti Liverpoolissa.
Hymyilevä viikatemies ja Banksyn tägi.
Liftari matkalla minne tahansa (Charles Manson vangin asussa) Archwayssa Lontoossa.
”Jay Zeavis” Glastonburyssa.
Ihmishahmoja Clerkenwellissä Lontoossa.
Suutelevat poliisit Brightonissa.
Rotta pesäpallomailan kanssa Kentish Townissa Lontoossa.
Myrkkyrotta Lontoossa.
Pulp Fiction -elokuvaan liittyvä maalaus Lontoossa.
Otsonienkeli Lontoossa.
”The Mild, Mild West”.
Yksi kansakunta valvontakameroiden alla. Graffiti Lontoon keskustassa.
”Mainostaaksesi tässä, soita 0800 Banksy”. Graffiti Lontoon Brick Lanella.
Shop Until You Drop, Mayfair, Lontoo.
Kirjallisuutta

Banksy, Robin: Banging your head against a brick wall.  U.K.:  Weapons of Mass Distraction, 2001.  ISBN 0-9541704-0-7  (englanniksi)
Banksy: Existencilism.  U.K.:  Weapons of Mass Distraction, 2002.  ISBN 0-9541704-1-5  (englanniksi)
Banksy: Cut it out.  U.K.:  Weapons of Mass Distraction, 2004.  ISBN 0954496000  (englanniksi)
Banksy: Wall and piece.  London:  Random House, 2004.  ISBN 978-1-84413-787-9  (englanniksi)
Bull, Martin R.: Banksy locations & tours: A collection of graffiti locations and photographs in London.  U.K.:  Shell Shock Publishing, 2006.  ISBN 0955471206  (englanniksi) Kuvia Banksyn töistä Lontoossa ja tietoa niiden sijainnista. Käsittelee enimmäkseen hänen graffitejaan. 3. täydennetty painos 2008.
Macnaughton, Alex: London street art.  München, Berlin, London, New York:  Prestel, 2006.  ISBN 3791336746  (englanniksi)
Wright, Steve: Banksy's Bristol: Home sweet home.  London:  Tangent Books, 2007.  ISBN 1906477000  (englanniksi) Kuvateos Banksyn Bristoliin tekemistä graffiteista. Sisältää myös Banksyn kanssa työskennelleiden haastatteluja.
Aiheesta muualla

Kuvia tai muita tiedostoja aiheesta Banksy Wikimedia Commonsissa
Banksyn virallinen sivusto (englanniksi)
Pictures on Walls -sivusto (englanniksi)
Kuvasarja Banksyn gallerianäyttelystä Lontoossa The Guardian 19.2.2008. (englanniksi)
Kuvasarja Banksyn tekemistä seinämaalauksista New Orleansiin elokuussa 2008 Katrina-hurrikaanin muistoksi. (englanniksi)
Kuvasarja Banksyn maalauksista näyttelyssä Los Angelesissa BBC News 14.9.2006. (englanniksi)
Kuvasarja Banksyn maalauksista Liverpoolissa (englanniksi)
Kuvasarja Banksyn maalauksista Lontoossa (ranskaksi)
Simon Hattenstone haastattelee Banksya The Guardian 17.7.2003. (englanniksi)
| Auktoriteettitunnisteet  |
| --- | --- |
Kansainväliset:  FAST  ISNI  VIAF 
Kansalliset:  Norja  Espanja  Ranska  BnF data  Saksa  Italia  Israel  Yhdysvallat  Latvia  Japani  Tšekki  Kreikka  Korea  Alankomaat  Puola 
Tieteilijät:  CiNii 
Taiteenala:  MusicBrainz  RKD Artists  ULAN 
Henkilöt:  DDB  Elonet  Yle 
Muut:  Europeana  SNAC  IdRef 
Banksyn anarkistirotta Lontoon Sloane Squarella.
Alaston mies Bristolin Park Streetillä. Kuva on niin suosittu, että paikallinen kaupunginvaltuusto on päättänyt sallia sen jäädä rakennuksen seinään.
Tyttö ja pommi Lontoon Brick Lanella.
Mölln

| Mölln |
| --- | --- |
 Möllnin vanhaakaupunkia
 lippu:  vaakuna
 Mölln
 Koordinaatit: 53°38′00″N, 10°41′00″E 
Valtio:  Saksa
Osavaltio:  Schleswig-Holstein
Piirikunta:  Herzogtum Lauenburg
Pinta-ala:  
 – Kokonaispinta-ala:  25,05 km²
Väkiluku (2015):  18 856
 – Väestötiheys:  752,7 as./km²
Postinumero:  23879
Infobox OKVirheellinen NIMI-arvo: 
Mölln on Saksan kaupunki Schleswig-Holsteinin osavaltion Herzogtum Lauenburgin piirikunnassa. Se sijaitsee Schleswig-Holsteinin kaakkoisosassa Lyypekin eteläpuolella. Möllnissä on arviolta 18 856 asukasta (vuonna 2015) ja sen pinta-ala on 25,05 neliökilometriä.
Mölln perustettiin 1100-luvulla. Elbe–Lyypekki-kanava kulkee kaupungin läpi.
Aiheesta muualla

Kuvia tai muita tiedostoja aiheesta Mölln Wikimedia Commonsissa
Pikkujoulu

Pikkujoulut vuonna 1958.
Pikkujoulu, josta käytetään yleensä monikollista muotoa pikkujoulut, on ennen varsinaisia joulunpyhiä järjestettävä vapaamuotoinen, usein jouluteemainen juhla, joita järjestävät tyypillisesti yritykset, yhdistykset ja muut yhteisöt. Pikkujoulun vietto poikkeaa varsinaisesta joulunvietosta usein vapaamuotoisuudellaan ja varsinaista joulua vähäisemmällä hartaudellaan. Perinteisesti pikkujouluissa on tarjottu ensimmäisen kerran jouluruokia, erityisesti riisipuuroa ja glögiä.
Historia

Pikkujoululla on juuret adventin vietossa: adventista alkoi Kristuksen odotus ja paasto, joka päättyi jouluna. 1800-luvulla adventtia kutsuttiin toisinaan pikkujouluksi. Varsinaisen pikkujoulun vietto alkoi vakiintua Helsingissä ensimmäisen maailmansodan jälkeen. Lähtökohtana olivat koulujen kuusijuhlat. Adventin aikaan vietetyistä ylioppilasosakuntien syyskauden viimeisistä iltamista vähitellen muotoutui nykyinen pikkujoulu. Opiskelijoiden viettämiä pikkujoulujuhlia alettiin juhlia 1930-luvulla myös muissa yhteisöissä. Ennen toista maailmansotaa käytettiin myös termiä puurojuhla.
Ensimmäinen lehtimaininta pikkujouluista on sanomalehti Aurassa vuodelta 1890. Vuosisadan vaihteen tienoilla pikkujouluja juhlittiin kodeissa. Pikkujoulut sijoittuivat ensimmäisen adventin aikaan. Kaupalliset ilmoitukset, joissa mainitaan sana pikkujoulu, alkoivat 1920-luvulla, Stockmannin ilmoitus 1926 Uudessa Suomessa. 1920-luvulta tunnetaan esimerkiksi nuorisoseurojen iltamia, joita juhlittiin pikkujouluina. Varhaisimmat kuvaukset ovat 1910-luvulta, yksi maininta vuosisadan vaihteesta. Viettoja omatekoisin ohjelmin on ollut kodeissa, kouluissa, työpaikoilla, kerhoissa ja seuroissa. Seurojen ja yhdistysten tavallisin tarjottava on ollut puuro kahvien ja joululeivonnaisten lisäksi. Kotien juhlista on Kansanrunousarkistossa mainintoja 1900-luvun alusta alkaen. Etenkin aiemmin suomalaiseen pikkujouluun on yhdistetty runsas alkoholinkäyttö.
Kotien pikkujoulu juontunee tavasta, jonka mukaan Tuomaan päivänä, 21. joulukuuta, saa alkaa maistella itse pantua olutta. Ruotsissa Tuomaan päivän iltaa kutsuttiin pikkujouluksi. Ajan saatossa perinne muuttui Lucia-juhlaksi, joka edelleen muistuttaa suomalaista pikkujoulua.
Suomenruotsalaiset pikkujoulut

Suomenruotsalaisen vakiintuneen perinteen mukaan ”lilla jul” (kirjoitetaan joskus myös ”lillajul”) vietetään ennen ensimmäistä adventtia olevana lauantaina. Sama pätee myös Ahvenanmaalla.
Glückstadt

| Glückstadt |
| --- | --- |
 Glückstadtin merellistä kaupunkikuvaa.
 lippu:  vaakuna
 Glückstadt
 Koordinaatit: 53°48′N, 9°25′E 
Valtio:  Saksa
Osavaltio:  Schleswig-Holstein
Piirikunta:  Steinburg
Pinta-ala:  
 – Kokonaispinta-ala:  22,76 km²
Korkeus:  2 m
Väkiluku:  11 478 (2 011)
 – Väestötiheys:  504 as./km²
 
 www.glueckstadt.de  
Infobox OKVirheellinen NIMI-arvo: 
Glückstadt (tansk. Lykstad) on kaupunki Hampurin metropolialueella Schleswig-Holsteinin osavaltion eteläosassa Saksassa. Se sijaitsee Elben pohjoisrannalla 16 kilometriä lounaaseen Itzehoen kaupungista.
Historia ja nähtävyyksiä

Glückstadtin eli ”onnen kaupungin” perusti Kristian IV vuonna 1617 vastapainoksi kasvavalle Hampurille. Kuningas alkoi houkutella kaupunkiin asukkaita lupauksella uskonnonvapaudesta. Ensimmäiset asukkaat olivat Hollannista paenneita sefardijuutalaisia ja reformisteja. Talouselämä alkoi kehittyä 1640-luvulla. Glückstadt menetti 1700-luvun kuluessa kauppakaupungin asemaansa Hampurille ja Altonalle ja alkoi kehittyä sotilas- ja hallintokaupungiksi. Toisen maailmansodan jälkeen pakolaisten muutto kaksinkertaisti kaupungin asukasluvun.
Glückstadtin sataman vanhat talorivistöt ovat suojelukohteita. Nykyisen sataman alueella oli vuosina 1630–1710 Kristian IV:n rakennuttama linna, joka kuitenkin purettiin ränsistymisen vuoksi. Glückstadtin kirkko (Die Glückstädter Kirche) rakennettiin 1618–1623 ja se edustaa renessanssin ja varhaisbarokin ylimenokautta. Vanhankaupungin pohjoisreunalla Venuskummulla (Venusberg) sijaitsee vesitorni, johon on rakennettu näköalaravintola. Keskustan koillispuolella avautuu laaja puistoalue, Stadtpark.
Vuonna 1632 valmistuneessa Brockdorff-Palais’ssa sijaitsee Detlefsen-Museum, jossa esitellään Glückstadtin historiaa ja elämänmenoa noin vuodesta 1700 alkaen. Museo itsessään on eräs kaupungin vanhimpia säilyneitä rakennuksia.
Liikenne

Glückstadtin rautatieasema sijaitsee Marschbahn-radan varrella. Kaupungista on junayhteys Hampuriin Elmshornin kautta. Lossiyhteys Wischhafeniin (Elbfähre Glückstadt–Wischhafen) kuljettaa vuosittain satoja tuhansia ajoneuvoja. Glückstadtin halki kulkee valtatie B 431 (Bundesstraße 431) ja kaupunki sijaitsee maisemateiden Deutsche Fährstraße, Grüne Küstenstraße sekä Elberadweg varrella. Moottoritie A 23 kulkee kaupungin läheisyydessä.
Muuta

Glückstadtin paikallislehti on Norddeutsche Rundschau. Lehti jatkaa vuonna 1740 perustetun Glückstädter Fortunan perinteitä.
Suomessakin aikoinaan kierrellyt muusikko Conrad Greve oli syntyään glückstadtilaisia.
Aiheesta muualla

Kuvia tai muita tiedostoja aiheesta Glückstadt Wikimedia Commonsissa
Glückstadtin vaakuna perustamisvuodelta 1617.
Alchemy (Yngwie Malmsteenin albumi)

| Alchemy Yngwie Malmsteen |
| --- | --- | --- |

Studioalbumin tiedot
 Äänitetty : 1999
 Julkaistu: 23. marraskuuta 1999
 Tyylilaji: neoklassinen metalli
 Kesto: 70.26
 Levy-yhtiö: Pony Canyon
Yngwie Malmsteenin muut julkaisut
| Inspiration 1996 | Alchemy 1999 | Attack!! 2002 |
Alchemy on Yngwie Malmsteenin vuonna 1999 Dream Catcherin kautta julkaisema albumi. Malmsteen on myös tuottanut kyseisen albumin ja säveltänyt, sanoittanut ja sovittanut kaikki levyn kappaleet.
Kappaleet

Blitzkrieg – 4.14
Leonardo – 7.36
Playing with Fire – 6.17
Stand (The) – 5.05
Wield My Sword – 6.13
Blue – 4.11
Legion of the Damned – 5.51
Deamon Dance (7,405,926) – 5.25
Hangar 18, Area 51 – 4.44
Voodoo Nights – 7.31
Asylum: – 11.21
I. Asylum – 4.07
II. Sky Euphoria – 3.19
III. Quantum Leap – 3.55
Japanin bonuskappale
God Is God – 3.12
Kokoonpano

Yngwie J. Malmsteen – soolo- ja taustakitarat sekä akustiset kitarat, kitara syntetisaattorit, basso (kappaleissa Legion of the Damned ja Deamon Dance (7,405,926)), Moog Taurus pedaalit ja taustalaulu
Mark Boals – laulu
Barry Dunaway – basso
John Macaluso – rummut
Mats Olausson – koskettimet ja taustalaulu
Arvostelut

AllMusic:
Soundi:
Aiheesta muualla

Alchemy discogs.com -sivustolla
Albumi Alchemy (Yngwie Malmsteenin albumi) Encyclopaedia Metallum -sivustolla (englanniksi)
| n k Yngwie Malmsteen |
| --- | --- |
 Yngwie Malmsteen  Tim Owens  Derek Sherinian  Bjorn Englen  Patrick Johansson   Entiset jäsenet: Jeff Scott Soto  Joe Lynn Turner  Doogie White  Jørn Lande  Bob Daisley  Rudy Sarzo  Jens Johansson  Derek Sherinian  Barriemore Barlow  Mike Terrana  Tommy Aldridge  Cozy Powell 
Studioalbumit:  Rising Force  Marching Out  Trilogy  Odyssey  Eclipse  Fire and Ice  The Seventh Sign  Magnum Opus  Inspiration  Facing the Animal  Concerto Suite for Electric Guitar and Orchestra  Alchemy  War to End All Wars  The Genesis  Attack!!  Unleash the Fury  Perpetual Flame  Blue Lightning  Parabellum 
Livealbumit:  Trial by Fire  Double LIVE!  Concerto Suite LIVE With the New Japan Philharmonic  G3: Rockin’ in the Free World 
Kokoelmat:  The Yngwie Malmsteen Collection 
EP:t:  I Can’t Wait 
DVD:t:  Far Beyond the Sun
George Huff

| George Clayton Huff Jr>  |
| --- | --- |

Henkilötiedot
Syntynyt: 4. marraskuuta 1980 (ikä 44)
Ammatti:  laulaja
Muusikko
Laulukielet:  englanti
Aktiivisena:  2004→
Tyylilajit:  Soul, R&B
Levy-yhtiöt:  Word Entertainment 
  [ Muokkaa Wikidatassa ] [ ohje ]  
George Clayton Huff, Jr. (s. 4. marraskuuta 1980, New Orleans, Louisiana) on yhdysvaltalainen laulaja, joka sijoittui neljänneksi American Idolin kolmannella tuotantokaudella. Hän tuli mukaan Houstonin, Teksasin koelauluista. Hän laulaa lähinnä soul, R&B- ja gospel-musiikkia. Hänen esikoisalbuminsa oli My Christmas. Hänellä on toinenkin albumi, 18 000 kappaletta myynyt Miracles, joka valmistui 11. lokakuuta vuonna 2005.
Esitetyt kappaleet

"Always and Forever" Heatwave, 1978) (välierät 2. helmikuuta, 2004)
"Lean On Me" (Bill Withers, 1972) (Villi kortti; 9. helmikuuta, 2004)
"(Sittin' On) the Dock of the Bay" (Otis Redding, 1968) (Soul-viikolla; 16. helmikuuta, 2004)
"I Can Love You Like That" (John Michael Montgomery, 1995) (Country-viikolla; 23. helmikuuta, 2004)
"Ain't Too Proud to Beg" (The Temptations, 1966) (Motown-viikolla; helmikuussa 2004)
"Take Me to the Pilot" (Elton John) (Elton Johnin kappaleita; 6. huhtikuuta, 2004)
"Against All Odds" (Against All Odds, Phil Collins, 1984) (Soundtrack 14. huhtikuuta, 2004)
"Trying to Get That Feeling Again" (Barry Manilow) (Barry Manilowin kappaleita; 20. huhtikuuta, 2004)
"Live for Loving You" (Gloria Estefan, 1991) (Gloria Estefanin kappeleita; 27. huhtikuuta, 2004)
"Cheek to Cheek" (Fred Astaire) (Big band; 4. toukokuuta, 2004) (äänestettiin pois)
"What a Wonderful World" (Louis Armstrong) (Big band; 4. toukokuuta, 2004) (äänestettiin pois)
Albumit

Miracles (2005)
George Huff (2009)
| Auktoriteettitunnisteet  |
| --- | --- |
Kansainväliset:  ISNI  VIAF  WorldCat 
Kansalliset:  Yhdysvallat 
Taiteenala:  MusicBrainz 
Muut:  Europeana
Vuojärvi (järvi Laukaassa)

| Vuojärvi |
| --- | --- |

Valtiot:  Suomi
Maakunnat:  Keski-Suomi
Kunnat:  Laukaa
Koordinaatit:  62°24′52″N, 25°56′09″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Saraaveden alue (14.32)
Laskuoja:  oja Saraaveteen 
Järvinumero:  14.322.1.001
Mittaustietoja
Pinnankorkeus:  91,3 m  
Pituus:  200 m  
Leveys:  100 m  
Rantaviiva:  4,13794 km  
Pinta-ala:  73,3778 ha  
Tilavuus:  0,00233325 km³ 
Keskisyvyys:  3,18 m  
Suurin syvyys:  10,01 m  
Saaria:  ei saaria 
 fiVuojärvi 
Vuojärvi on Keski-Suomessa Laukaassa sen kirkonkylässä sijaitseva järvi.
Maantietoa

Järven pinta-ala on 73 hehtaaria, se on 1,4 kilometriä pitkä ja 900 metriä leveä. Se sijaitsee Laukaan kirkonkylän länsiosassa, seututien 637 ja Jyväskylä–Haapajärvi-radan välissä. Järvellä ei ole saaria. Järvi on luodattu ja siitä on julkaistu syvyyskartat. Järven tilavuudeksi on saatu 2,3 miljoonaa kuutiometriä eli 0,0023 kuutiokilometriä. Sen keskisyvyys on 3,2 metriä ja suurin syvyys on 10,0 metriä. Syvin kohta sijaitsee järven keskiosassa. Järven rantaviivan pituus on 4,1 kilometriä. Suurin osa rantojen asutuksesta on tiheää taajama-asutusta, mutta länsirannalla on myös peltomaata. Järvellä on kaksi uimarantaa, toinen pohjoisrannalla ja toinen kaakkoisrannalla Rajamäen asuinalueella.
Vesistösuhteet

Järvi sijaitsee Kymijoen vesistössä (vesistöaluetunnus 14) Leppäveden–Kynsiveden alueen (14.3) Saraaveden alueella (14.32), jonka Vuojärven valuma-alueeseen (14.322) se kuuluu. Siihen laskee lännestä oja pelloksi kuivatetulta Lehmisuolta alle hehtaarin kokoisen Myllylammen läpi, sekä muutama pienempi oja. Vuojärven oma laskuoja on noin 2,4 kilometrin pituinen nimetön puro, joka laskee Jokiniemen asuinalueen kautta Saraaveteen. Järven vedenpinnan korkeus on 91,3 metriä mpy., joten pudotusta purolle kertyy noin seitsemän metriä.
Historiaa

Vuoden 1967 peruskartassa Vuojärven ympärys on vielä suurimmaksi osaksi peltomaata, eikä rannoilla ole tiheää asutusta. Kirkonkylän taajama on vielä pieni, mutta ylettyy hieman järven koillisrannalle. Vuoteen 1984 mennessä Rajamäen asuinalue on rakentunut järven kaakkoisrannalle, ja seututie on ohjattu nykyiselle reitilleen. Peltomaata on kuitenkin tässä vaiheessa vielä itärannalla.